**Rana Rotary**

**Referat fra medlemsmøte 02.02.17**

**Tilstede:** 14 Medlemmer: Vidar, Svein, Aleksander, Arne, Vigleik, Svein Olav og Johan Petter, Tore, Eva, Linda, Steinar, Einar, Aslak og Kjell

Reflektanter: Unni Elise Reinfjell

Per, Per Gunnar og Frode hadde meldt frafall.

**Ukens lotterivinner** ble Arne.

Tre Minuttere:

-Aleksander kunne fortelle ukens frustrasjon da datanettet på Storforsheia ikke har virket over mange dager. Det er først da man skjønner hvor avhengi man er blitt av data.

- Tore fortalte om sin snookerklubb. Klubben har «Solgt» sitt 3.dje og ubenyttet snookerbord til Flyktningmottaket. De har i flere dager holdt på med montasjen. Å få se gleden beboerne har av tilbudet er en stor lønn.

- Steinar fortalte om statskrafts arrogante behandling av 50 år revisjonen av konsesjonen til kraftuttak. Rana var fremmet som et av viktige områder der slik konsesjonsvurdering er igangsatt skulle danne presedens for andre behandlinger. Men alle forslag til forbedring av berørte parter i samfunnet hadde brått blitt avist av Statskraft.

-Aslak fortalte om en hendelse i sin hverdag om posttraumatisk stressyndrom (PSTD), Der var det en pasient som tidligere en gang hadde hatt besøk av Torpedoer på døren. Dette hadde da gitt pasienten ubekvemmeligheter i ettertid når noen ringte på døren.

**Bjørn Bech Hanssen holdt foredrag om flukten fra Ildgrubafferen.**

Bjørn Bech Hanssen holdt et fengende foredrag om en gripende hendelse, der hans mor og besteforeldre måtte flykte fra Ildgruben og inn til Sverige under krigen

Han innledet kort om hva selve Ildgrubafferen besto av. En av to Radiosendere under krigen hadde havnet oppe på Ildgruben. Og her kunne de orientere omverdenen om hva som skjedde i området. Tyskerne gjorde sine patruljeringer og oppdaget etter hvert hva som skjedde. Under en patruljesjekk ble det funnet en pistol, i dette ble Petter Gruben skutt. Etter at det ble funnet en liste hjemme hos Petter over deltagere fra et skirenn i bygda. Tyskeren arresterte alle som var på denne liste og sendte de fleste til fangeleirer rundt om.

Etter dette måtte Bjørn Bech Hanssen sine besteforeldre Molla og Normann Jacobsen med sitt 4 mnd Gunn (Bjørn sin mamma) rømme til Sverige. Bjørn var heldig som fikk vitne Molla sine beretninger mens hun ennå kunne.

Bjørn har selv utført turen etter Bestemorens skildringer om hva hun hadde opplevd. Og føler seg rimelig sikker på hvor ruten gikk. Dette kan han være siden Molla delvis kunne fortelle hva hun mintes av utsikter hun hadde på turen.

Turen varte i ca 7 dager og rakk minst 75 km. Dette i et uvær som er av den sjeldne sorten. Og attpåtil uten tilstrekkelig klær. De gikk seg vill og hadde halasjoner flere ganger under turen. De gikk seg så tom at de besvimte og mirakuløst våknet opp igjen nedsnødd. Og da hadde de mistet Barnet sitt i snøen. Men de fant henne og karret liv i kroppene. Dette skjedde flere ganger. Lot seg snø ned i ca 2 dager under den verste stormen.Turen endte til slutt godt og alle tre berget livet. Molla og Normann mistet div. kroppsdeler pga forfrysninger, men overlevde en umenneskelig strabasiøs tur.

Vidar Røssvassbukt Referent